ประกาศกรมสรรพสามิตเรื่องหลักเกณฑ์ และเงื่อนไขการเสียภาษีในอัตราศูนย์สำหรับน้ำมันเชื้อเพลิงเครื่องบินไอพ่นที่นำไปใช้เป็นเชื้อเพลิงสำหรับอากาศยานไปต่างประเทศ[๑] เพื่อให้การเสียภาษีในอัตราศูนย์สำหรับน้ำมันเชื้อเพลิงเครื่องบินไอพ่นที่นำไปใช้เป็นเชื้อเพลิงสำหรับอากาศยานไปต่างประเทศเป็นไปโดยถูกต้อง สะดวก รวดเร็ว มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความใน (๑) ของประเภทที่๐๑.๐๔ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิต จึงกำหนดหลักเกณฑ์ และเงื่อนไขการเสียภาษีในอัตราศูนย์สำหรับน้ำมันเชื้อเพลิงเครื่องบินไอพ่นที่นำไปใช้เป็นเชื้อเพลิงสำหรับอากาศยานไปต่างประเทศไว้ ดังต่อไปนี้หมวด๑ความทั่วไป ข้อ ๑ ในประกาศนี้ผู้ประกอบอุตสาหกรรม หมายความว่าผู้ประกอบอุตสาหกรรมตามพระราชบัญญัติภาษีสรรพสามิต พ.ศ. ๒๕๖๐ที่ผลิตน้ำมันเครื่องบินไอพ่นและนำไปจำหน่ายให้แก่ลูกค้าสายการบินเพื่อใช้เป็นเชื้อเพลิงสำหรับอากาศยานไปต่างประเทศหรือนำไปจำหน่ายให้กับผู้ค้าน้ำมันที่จะนำไปจำหน่ายให้แก่ลูกค้าสายการบินเพื่อใช้เป็นเชื้อเพลิงสำหรับอากาศยานไปต่างประเทศผู้นำเข้า หมายความว่าผู้นำเข้าตามพระราชบัญญัติภาษีสรรพสามิต พ.ศ. ๒๕๖๐ ซึ่งได้นำเข้าน้ำมันเครื่องบินไอพ่นและนำไปจำหน่ายให้แก่ลูกค้าสายการบินเพื่อใช้เป็นเชื้อเพลิงสำหรับอากาศยานไปต่างประเทศหรือนำไปจำหน่ายให้กับผู้ค้าน้ำมันที่จะนำไปจำหน่ายให้แก่ลูกค้าสายการบินเพื่อใช้เป็นเชื้อเพลิงสำหรับอากาศยานไปต่างประเทศผู้ค้าน้ำมัน หมายความว่าผู้ที่ซื้อหรือรับน้ำมันเครื่องบินไอพ่นและนำไปจำหน่ายให้แก่ลูกค้าสายการบินเพื่อใช้เป็นเชื้อเพลิงสำหรับอากาศยานไปต่างประเทศหรือนำไปจำหน่ายให้แก่ผู้ค้าน้ำมันที่จะนำไปจำหน่ายให้แก่ลูกค้าสายการบินเพื่อใช้เป็นเชื้อเพลิงสำหรับอากาศยานไปต่างประเทศลูกค้าสายการบิน หมายความว่าเจ้าของหรือผู้รับผิดชอบอากาศยานที่เติมน้ำมันเครื่องบินไอพ่นเพื่อไปต่างประเทศสถานที่เก็บน้ำมัน หมายความว่าสถานที่เก็บน้ำมันเครื่องบินไอพ่นของผู้ประกอบอุตสาหกรรม ผู้นำเข้า หรือผู้ค้าน้ำมันน้ำมันเครื่องบินไอพ่น หมายความว่าน้ำมันเชื้อเพลิงสำหรับเครื่องบินไอพ่นที่นำไปใช้เป็นเชื้อเพลิงสำหรับอากาศยานไปต่างประเทศหมวด๒การเสียภาษีในอัตราศูนย์สำหรับน้ำมันเครื่องบินไอพ่นเพื่อนำไปใช้เป็นเชื้อเพลิงสำหรับอากาศยานไปต่างประเทศ ข้อ ๒ให้ผู้ประกอบอุตสาหกรรมที่ประสงค์จะเสียภาษีในอัตราศูนย์สำหรับน้ำมันเครื่องบินไอพ่นปฏิบัติดังนี้๒.๑ ยื่นคำขอตามแบบ ภส. ๐๕ - ๐๙ท้ายประกาศนี้ พร้อมหลักฐานที่ระบุไว้ในแบบคำขอ ต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือโดยผ่านระบบเครือข่ายอินเทอร์เน็ตที่เว็บไซต์กรมสรรพสามิตhttp://www.excise.go.thก่อนนำน้ำมันเครื่องบินไอพ่นออกจากโรงอุตสาหกรรม๒.๒แจ้งให้เจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่หรือเจ้าพนักงานสรรพสามิตผู้ควบคุมโรงอุตสาหกรรมทราบเป็นหนังสือเพื่อทำการตรวจสอบชนิดและปริมาณก่อนนำออกจากโรงอุตสาหกรรม๒.๓จัดทำบัญชีแสดงรายการรับจ่ายน้ำมันเชื้อเพลิงสำหรับเครื่องบินไอพ่นที่เสียภาษีในอัตราศูนย์เก็บไว้ประจำโรงอุตสาหกรรมหรือสถานที่เก็บน้ำมันแต่ละแห่งแล้วแต่กรณี พร้อมหลักฐานประกอบการลงบัญชีเพื่อให้เจ้าพนักงานสรรพสามิตสามารถตรวจสอบได้ตลอดเวลา๒.๔จัดทำงบเดือนแสดงรายการการนำน้ำมันเครื่องบินไอพ่นที่นำไปใช้เป็นเชื้อเพลิงสำหรับอากาศยานไปต่างประเทศตามแบบท้ายประกาศนี้ส่งให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ทราบภายในวันที่ ๑๕ ของเดือนถัดจากเดือนที่นำน้ำมันไปใช้เป็นเชื้อเพลิงสำหรับอากาศยานไปต่างประเทศ๒.๕ส่งแบบรายงานการเติมน้ำมันเชื้อเพลิงให้แก่อากาศยาน (STATEMENTOFPETROLEUMPRODUCTSSUPPLIEDTOAIRCRAFTS)ซึ่งส่งให้พนักงานศุลกากร ให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ภายในวันที่ ๑๕ของเดือนถัดจากเดือนที่นำน้ำมันไปใช้เป็นเชื้อเพลิงสำหรับอากาศยานไปต่างประเทศ๒.๖กรณีที่มีการจำหน่ายน้ำมันเครื่องบินไอพ่นให้แก่ผู้ค้าน้ำมันต้องดำเนินการให้ผู้ค้าน้ำมันที่เกี่ยวข้องปฏิบัติตามข้อ ๒.๓ ข้อ ๒.๔ และข้อ ๒.๕ด้วย๒.๗หากปรากฏว่าปริมาณน้ำมันเครื่องบินไอพ่นที่เสียภาษีในอัตราศูนย์เกิดการสูญหายหรือขาดจำนวนไปเกินเกณฑ์ที่กำหนดผู้ประกอบอุตสาหกรรมจะต้องชำระภาษีสรรพสามิตตามปริมาณที่สูญหายหรือขาดจำนวนไปนั้นในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นดังนี้(๑)ปริมาณน้ำมันเครื่องบินไอพ่นที่นำออกจากโรงอุตสาหกรรมหรือสถานที่เก็บน้ำมันแล้วแต่กรณี เปรียบเทียบกับปริมาณที่นำไปใช้เติมอากาศยานไปต่างประเทศแล้วปรากฏว่าเกิดการสูญหายหรือขาดจำนวนไปเกินกว่าร้อยละ ๐.๕(๒)ปริมาณน้ำมันเครื่องบินไอพ่นที่นำออกจากโรงอุตสาหกรรมเปรียบเทียบกับปริมาณที่รับเข้าเก็บในสถานที่เก็บน้ำมันแล้วปรากฏว่าเกิดจากการสูญหายหรือขาดจำนวนไปเกินกว่าร้อยละ ๐.๕(๓)ปริมาณน้ำมันเครื่องบินไอพ่นที่นำออกจากสถานที่เก็บน้ำมันแห่งหนึ่งเปรียบเทียบกับปริมาณที่รับเข้าเก็บในสถานที่เก็บน้ำมันอีกแห่งแล้วปรากฏว่าเกิดจากการสูญหายหรือขาดจำนวนไปเกินกว่าร้อยละ ๐.๕ข้อ ๓ให้ผู้นำเข้าที่ประสงค์จะขอเสียภาษีในอัตราศูนย์สำหรับน้ำมันเครื่องบินไอพ่นที่นำเข้ามาในราชอาณาจักรปฏิบัติดังนี้๓.๑ ยื่นคำขอตามแบบ ภส. ๐๕ - ๐๙ท้ายประกาศนี้พร้อมหลักฐานที่ระบุไว้ในแบบคำขอต่อสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่จะมีการนำเข้าตั้งอยู่หรือโดยผ่านระบบเครือข่ายอินเทอร์เน็ตที่เว็บไซต์กรมสรรพสามิตhttp:// ก่อนการนำเข้า๓.๒แจ้งการนำเข้าให้เจ้าพนักงานสรรพสามิตแห่งท้องที่ที่สำนักงานศุลกากรหรือด่านศุลกากรที่มีการนำเข้าตั้งอยู่ทราบเป็นหนังสือ๓.๓จัดทำบัญชีแสดงรายการรับจ่ายน้ำมันเชื้อเพลิงสำหรับเครื่องบินไอพ่นที่เสียภาษีในอัตราศูนย์เก็บไว้ประจำสถานที่เก็บน้ำมันแต่ละแห่งพร้อมหลักฐานประกอบการลงบัญชีเพื่อให้เจ้าพนักงานสรรพสามิตสามารถตรวจสอบได้ตลอดเวลา๓.๔จัดทำงบเดือนแสดงรายการน้ำมันเชื้อเพลิงสำหรับเครื่องบินไอพ่นที่นำไปใช้เป็นเชื้อเพลิงสำหรับอากาศยานไปต่างประเทศตามแบบท้ายประกาศนี้ส่งให้สำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่มีการนำเข้าตั้งอยู่ทราบภายในวันที่ ๑๕ของเดือนถัดจากเดือนที่นำน้ำมันไปใช้เป็นเชื้อเพลิงสำหรับอากาศยานไปต่างประเทศ๓.๕ส่งแบบรายงานการเติมน้ำมันเชื้อเพลิงให้แก่อากาศยาน (STATEMENTOFPETROLEUMPRODUCTSSUPPLIEDTOAIRCRAFTS)ซึ่งส่งให้พนักงานศุลกากรให้สำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่มีการนำเข้าตั้งอยู่ภายในวันที่ ๑๕ ของเดือนถัดจากเดือนที่นำน้ำมันไปใช้เป็นเชื้อเพลิงสำหรับอากาศยานไปต่างประเทศ๓.๖ กรณีที่มีการจำหน่ายน้ำมันเครื่องบินไอพ่นให้แก่ผู้ค้าน้ำมันต้องดำเนินการให้ผู้ค้าน้ำมันที่เกี่ยวข้องปฏิบัติตามข้อ ๓.๓ ข้อ ๓.๔ และข้อ ๓.๕ด้วย๓.๗หากปรากฏว่าปริมาณน้ำมันเครื่องบินไอพ่นที่เสียภาษีในอัตราศูนย์เกิดการสูญหายหรือขาดจำนวนไปเกินเกณฑ์ที่กำหนดผู้นำเข้าจะต้องชำระภาษีสรรพสามิตตามปริมาณที่สูญหายหรือขาดจำนวนไปนั้นในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นโดยให้ถือปฏิบัติตามความในข้อ ๒.๗ โดยอนุโลมข้อ ๔ ให้สรรพสามิตพื้นที่ที่รับคำขอตามข้อ ๒.๑และข้อ ๓.๑ เป็นผู้มีอำนาจพิจารณาอนุมัติให้เสียภาษีในอัตราศูนย์ข้อ ๕ผู้ประกอบอุตสาหกรรมหรือผู้นำเข้าหรือผู้ค้าน้ำมันที่ประสงค์จะนำน้ำมันเครื่องบินไอพ่นไปเก็บไว้ณ สถานที่เก็บน้ำมัน ให้ปฏิบัติดังนี้๕.๑ ขออนุมัติสถานที่เก็บน้ำมันต่อสรรพสามิตพื้นที่แห่งท้องที่ที่สถานที่เก็บน้ำมันตั้งอยู่พร้อมหลักฐานดังนี้(๑) ชื่อ ที่อยู่ ของสถานที่เก็บน้ำมัน(๒)ชื่อเจ้าของหรือผู้มีอำนาจดำเนินการของสถานที่เก็บน้ำมัน(๓) แบบแปลนแผนผังของสถานที่เก็บน้ำมันพร้อมระบุหมายเลขถังที่จะใช้เก็บน้ำมัน(๔)หลักฐานแสดงความยินยอมจากเจ้าของหรือผู้รับผิดชอบสถานที่เก็บน้ำมันให้เจ้าพนักงานสรรพสามิตเข้าทำการตรวจสอบในสถานที่เก็บน้ำมันตลอดจนบัญชี เอกสาร หลักฐานต่าง ๆ เกี่ยวกับการรับการเก็บ และการจ่ายน้ำมันเครื่องบินไอพ่นที่เสียภาษีในอัตราศูนย์ได้ตลอดเวลา๕.๒ก่อนนำน้ำมันเครื่องบินไอพ่นที่เสียภาษีในอัตราศูนย์เข้าเก็บในสถานที่เก็บน้ำมันต้องดำเนินการให้เจ้าของหรือผู้รับผิดชอบสถานที่เก็บน้ำมันแจ้งเป็นหนังสือให้เจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่ทราบเว้นแต่เป็นการขนส่งโดยทางท่อ๕.๓ ให้ทำการตรวจวัดปริมาณน้ำมันเครื่องบินไอพ่นคงเหลือทุกสิ้นเดือนโดยให้แจ้งผลการตรวจให้เจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่ทราบทุกครั้ง๕.๔หากน้ำมันเครื่องบินไอพ่นที่เสียภาษีในอัตราศูนย์ที่เก็บไว้ในสถานที่เก็บน้ำมันเกิดการสูญหายหรือขาดจำนวนไปเกินกว่าร้อยละ๐.๕ โดยไม่มีเหตุผลอันสมควร ผู้ประกอบอุตสาหกรรมหรือผู้นำเข้า แล้วแต่กรณีจะต้องเสียภาษีสรรพสามิตตามปริมาณที่สูญหายหรือขาดจำนวนไปนั้นในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้น๕.๕ดำเนินการให้เจ้าของหรือผู้รับผิดชอบสถานที่เก็บน้ำมันอำนวยความสะดวกและให้ความร่วมมือในการตรวจสอบแก่เจ้าพนักงานสรรพสามิตที่เข้าไปทำการตรวจสอบปริมาณตลอดจนบัญชี เอกสารหลักฐานต่าง ๆ เกี่ยวกับการรับ การเก็บ และการจ่ายน้ำมันเครื่องบินไอพ่นที่เสียภาษีในอัตราศูนย์ในสถานที่เก็บนํ้ามันทุกครั้งหมวด๓การควบคุมและตรวจสอบ ข้อ ๖ ให้เจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ปฏิบัติดังนี้๖.๑ตรวจสอบชนิดและปริมาณน้ำมันเครื่องบินไอพ่นที่นำออกจากโรงอุตสาหกรรม๖.๒ ผนึกดวงตรากรมสรรพสามิตที่ท่อทางรับ- จ่ายน้ำมันของยานพาหนะที่ใช้ขนส่งน้ำมัน เว้นแต่เป็นการขนส่งน้ำมันโดยทางท่อ๖.๓รายงานผลการดำเนินการให้สรรพสามิตพื้นที่แห่งท้องที่ที่โรงอุตสาหกรรมตั้งอยู่ทราบทุกครั้ง๖.๔รายงานสรุปผลการดำเนินการให้สำนักมาตรฐานและพัฒนาการจัดเก็บภาษี ๒ ทราบภายในวันที่ ๑๕ ของเดือนถัดไปข้อ ๗ให้เจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่ปฏิบัติดังนี้๗.๑กรณีรับน้ำมันเครื่องบินไอพ่นเข้าสถานที่เก็บน้ำมันให้ตรวจสอบและทำลายดวงตรากรมสรรพสามิตที่ท่อทางรับ - จ่ายน้ำมันของยานพาหนะที่ใช้ขนส่งน้ำมันเว้นแต่เป็นการขนส่งน้ำมันโดยทางท่อ๗.๒กรณีจ่ายน้ำมันเครื่องบินไอพ่นออกจากสถานที่เก็บน้ำมันให้ผนึกดวงตรากรมสรรพสามิตที่ท่อทางรับ - จ่ายน้ำมันของยานพาหนะที่ใช้ขนส่งน้ำมันเว้นแต่เป็นการขนส่งน้ำมันโดยทางท่อ๗.๓ ตรวจสอบปริมาณน้ำมันเครื่องบินไอพ่นที่รับเข้าเก็บในสถานที่เก็บน้ำมันหรือปริมาณที่นำออกจากสถานที่เก็บน้ำมัน แล้วแต่กรณีเว้นแต่เป็นการขนส่งน้ำมันโดยทางท่อ๗.๔สุ่มตรวจสอบปริมาณน้ำมันเครื่องบินไอพ่นคงเหลือในสถานที่เก็บน้ำมันพร้อมจัดทำบันทึกการตรวจไว้เป็นหลักฐาน๗.๕ รายงานผลการดำเนินการให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่และสำนักงานสรรพสามิตพื้นที่แห่งท้องที่ที่สถานที่เก็บน้ำมันตั้งอยู่ทราบทุกครั้ง๗.๖รายงานสรุปผลการดำเนินการให้สำนักมาตรฐานและพัฒนาการจัดเก็บภาษี ๒ ทราบภายในวันที่ ๑๕ ของเดือนถัดไปข้อ ๘ การดำเนินการใด ๆ ตามประกาศกรมสรรพสามิตเรื่อง หลักเกณฑ์ วิธีการและเงื่อนไขการขอยกเว้นภาษีน้ำมันเชื้อเพลิงสำหรับเครื่องบินไอพ่นที่นำไปใช้เป็นเชื้อเพลิงสำหรับอากาศยานไปต่างประเทศที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๙ ประกาศนี้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. แบบคำขอเสียภาษีในอัตราศูนย์สำหรับน้ำมันเชื้อเพลิงเครื่องบินไอพ่นที่นำไปใช้เป็นเชื้อเพลิงสำหรับอากาศยานไปต่างประเทศ(ภส. ๐๕ - ๐๙)(ดูข้อมูลจากภาพกฎหมาย)พัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๗๘ (เล่มที่ ๒)/๒๔ พฤษภาคม ๒๕๖๑